Deg tazwara mi ara nwali tugna sumata tettakk-d tikti amatu i win ara yeɣren srid ad yekcem ɣer usentel ad t-id-yerr deg wallaɣ-is, s tugna ara yessenqes taɣuri n uḍris s timmad-is, neɣ unuɣen ay yerran deg-s, neɣ d tigezmin, acku ma tesɛid tagzemt ara d-yemmeslayen ɣef yiṭij d unebdu, ur ilaq ara ad naf tugna-nni yella deg-s ugeffur neɣ asigna. Daya ay yettaǧǧan ula d taɣuri tettishil ama i unelmad ad tt-yegzi, ama i uselmad iwakken ad yessaweḍ izen-is s sshala. Lamaɛna ma yella tugna-nni tella deg-s tufra n kra n tiktiwin neɣ tettwaxdem i kra kan n yigrawen, ma d wiyiḍ yewɛer-asen ad t-gzin. Aṭas deg-sen ay yettaǧǧan taɣuri-nni neɣ aḍris-nni, imi yewɛer ad yettwagzi (ma yili tugna d uḍris ur dduklen ara) aṭas ara t-yerren ɣer rrif, ɣef waya tugna ur d-tettakk ara tikti tamatut ilaq ad nɣer aḍris akken ad t-negzi. Tis snat, aṭas n yimeskaren i tt-yesbedden ɣef yisekkilen n tgetnamka n usaweḍ n yizen n umawal n (umezwaru) n uḍris ama d ayen yeɛnan (azwel, tamacahut, asegzi n uḍris…tg.), iwakken ur netteffeɣ ara i usentel ilaq ad netbeɛ akk ayen ilaqen, ama d tasuqilt neɣ deg yisɣalen n uwejjah n umeskar ɣaf waya. Laurence Bardin yenna -k : « L’action ne joue pas à sens unique: dans l’imbrication des mots et des images, il ya une intéraction, donc une influence du texte sur l’image, mais aussi de l’image sur le texte..». (L. BARDIN,1975 : 101) Nezmer ad nini belli tigawt mačči yal yiwet ad turar i yiman-is, yella ucuddu gar wawal d tugna, d acu 17